PRITARTA

 Molėtų rajono savivaldybės tarybos

 2021 m. kovo d. sprendimu Nr. B1-

**MOLĖTŲ KRAŠTO MUZIEJAUS 2020 M. VEIKLOS ATASKAITA**

Muziejus vykdė pagrindinius veiklos tikslus: derinti muziejinių vertybių ir reikšmingiausios Molėtų krašto istorijos kaupimą bei saugojimą su komunikacija, švietimu, susieti muziejinę veiklą su gyventojų kultūros poreikiais ir kultūros paslaugų teikimu; saugoti ir puoselėti Molėtų miesto ir jo apylinkių istorijos ir kultūros tapatumą ir jį aktualizuoti; skatinti Molėtų miesto istorijos ir kultūros atvirumą.

2020 m. Molėtų krašto muziejus išgyveno rekonstrukcijos laikotarpį. Vykdydamas 2018–2020 m. Molėtų rajono savivaldybės kultūros, sporto ir jaunimo politikos plėtros ir bendruomeniškumo skatinimo programos (Nr. 05) tikslus, uždavinius ir priemones, muziejus rūpinosi trijų amatų centrų, kurie įsteigti pagal atskirus projektus, išlaikymu: Etnografine sodyba ir dangaus šviesulių stebykla Kulionyse, Molėtų krašto tradicinių amatų centru, Vienuolyno muziejumi. Pagal galimybes rūpintasi Molėtų skulptūrų parko plėtra, t. y., bendradarbiaujant su Molėtų rajono tautodailininkų draugija, pastatytas meno objektas „Molėtų vardas“.

**2020 m. muziejaus statistiniai rodikliai**

|  |  |  |
| --- | --- | --- |
| Darbuotojų skaičius | 21 darbuotojas  | (18,25etato) |
| Biudžeto lėšos (eurų) | 243363,91 Eur. (2019 m. buvo skirta 245246,94 Eur) |  |
| Lėšos už teikiamas paslaugas (eurų) | 38510,88 Eur | Pajamos sumažėjo:2018 m. – 35374,19 Eur2019 m. – 30969,56 Eur, 2020 m. – 38510,88 Eur |
| Rėmėjų lėšos (eurų) | 1435,97(2019 m. buvo gauta 938,50 Eur) | Pasirašyta 10 paramos sutarčių su rėmėjais |
| Projektinės lėšos (eurų) | 19 100 Eur(2019 m. buvo 9920,00 Eur) | Kartu su muziejuje registruotų NVO bendriems renginiams  |
| Renginių skaičius | 41 |  |
| Lankytojų skaičius  | 24724 (2019 m. buvo 26987) | Lankytojų skaičius didėjo:2018 m. – 218152019 m. – 26987, t. y. 5172 lankytojais daugiau, kas sudaro 19 % |

 **Lankytojai ir pajamos.**

1 pav. 2020 m. lankytojų skaičius ir surinktos pajamos už bilietus €.

 Nuo muziejaus parašyti 5 projektai, kurių 3 gavo finansavimą. Dar 5 muziejininkų projektai gavo finansavimą per NVO kooperuojant lėšas bendriems renginiams. Viso 8 projektai gavo finansavimą 19 100 Eur. Gauta 1435,97 Eur paramos lėšų. Viso gauta **59046,85** Eur lėšų.

 2020 m. šalį kaustė pandemija. Negalėdami priiminėti lankytojų muziejininkai savo jėgomis atliko visų Molėtų krašto muziejaus internetinės svetainės tekstų vertimus į anglų ir rusų kalbas, parengė 14 naujų edukacijų.

 **Svarbiausi muziejaus renginiai**

 Surengta tradicinė 25-oji Žiemos žūklės šventė, Dailės ir fotografijos premijos paroda, Tapybos pleneras Videniškiuose, paminėtas kardinolo Vincento Sladkevičiaus 100-metis, dalyvauta „Vilniaus knygų mugėje“, meno mugėje „Art Vilnius“. Kunigaikščių Giedraičių konferencijos dalis padaryta Nacionalinėje bibliotekoje, Europos žydų paveldo dienų proga Jaunimo aikštėje buvo surengta ilgalaikė lauko ekspozicija, sėkmingai sudalyvauta Demarkacinės linijos 100-mečio minėjimo projekte.

 „Jorės 2020“ projektas, LKT leidus, pakeistas į filmo sukūrimą, „Muziejų kelio“ projekto renginį teko atšaukti dėl pandemijos. Šalia muziejaus pastato kartu su Molėtų tautodailininkais pastatyta skulptūra-meninis objektas „Molėtų vardas“. Vasario 16 d. surengtas rekordinės vėliavos nešimo performansas, kuriame dalyvavo apie 400 žmonių. Surengta 21 paroda.

 Panaudojant projektines lėšas, parengtas ir išleistas leidinys „Delmonai ir delmonėliai“, restauruoti Malvinos ir Mato Valeikų baldai bei Giedroyc giminės kryželis su paslaptimi.

 Per metus dovanojimo būdu sukaupti ir suinventorinti 1021 eksponatai įtraukti į pagrindinius dailės, raštijos, archeologijos ir istorijos-etnografijos rinkinius, suskaitmeninta 542 eksponatų.

|  |  |
| --- | --- |
| Direktorė | Viktorija Kazlienė |